recursal/SuperWikiNEXT-32B huggingface dataset:
**کانٹوں کی کھیتی** (مالے زبان: Ranjau Sepanjang Jalan) میں شینان احمد کا ناول ہے۔ ناول کا ترجمہ دنیا کی کئی زبانوں میں ہو چکا ہے۔ ناول میں ملائشیا کے بدلتے ہوئے معاشرے کی کہانی پیش کی گئی ہے۔ ناول کسانوں کی زرعی سرگرمیوں جو مسلسل اور مایوس کن رویوں پر مشتمل ہیں، ان کا بیان کرتا ہے۔ شینان احمد نے 60ء کی دہائی کے ملائیشیا کے کاشتکار کی کہانی لکھی ہے جو اپنے اجداد کے طرز زندگی سے سرمو انحراف نہیں کرتا اور اس کا انحصار کلیتاً زمین سے منسلک ہے اور انہی روایتی طریقوں سے کام لیتا ہے جن پر اجداد کاربند تھے۔

کہانی
-----

یہ کہانی ایک روایت پسند کسان **لہوما** کی ہے، جو ایشیا سے بے خبر نہیں ہے، وہ بہرحال ایک تیزی سے ترقی کرتے ملک کا باسی ہے لیکن لہوما کے گاؤں تک آنے والے جدت کے اثرات نے اس کا معیار زندگی بلند نہیں کیا ہے۔ اس کے گاؤں میں ایک اسکول ہے، اسے غالباً خبر ہے کہ ہسپتال نام کی کوئی چیز ہوتی ہے۔ اس نے ٹریکٹر چلتے دیکھا ہے اور جانتا ہے کہ وہ کس تیزی اور سہولت سے کھیت کی مٹی پلٹتا ہے۔ بچے فارغ ہوں تو انھیں اسکول بھیجنا بہتر خیال کرتا ہے لیکن جونہی کھیتوں میں یا گھر پر ان کی ضرورت ہوتی ہے، وہاں سے ہٹا لیتا ہے، بیمار پڑنے پر اسے ہسپتال کا خیال نہیں آتا۔ ہسپتال غالباً دور ہے اور پھر کسی کے پاس اتنا وقت نہیں کہ اسے لے جائے۔ جہاں تک ٹریکٹر کا تعلق ہے تو وہ صرف گاؤں کے نمبردار کے پاس ہے اور اس کا کرایہ جو وہ وصول کرتا ہے پیشتر کسانوں کی استطاعت سے زیادہ ہے۔

مزید دیکھیے
-----------

* ملائیشیا ملک پر مضمون

حوالہ جات
---------

1. ↑  کانٹوں کی کھیتی، اردو ترجمہ

بیرونی روابط
------------

* ناول کانٹوں کی کھیتی، ناشر کی ویب گاہ سے مفت اتاریںآرکائیو شدہ (Date missing) بذریعہ mashalbooks.org (Error: unknown archive URL)
**ادب** (literature) عربی زبان کا لفظ ہے اور مختلف النوع مفہوم کا حامل ہے۔ ظہور اسلام سے قبل عربی زبان میں ضیافت اور مہمانی کے معنوں میں استعمال ہوتا تھا۔ بعد میں ایک اور مفہوم بھی شامل ہوا جسے ہم مجموعی لحاظ سے شائستگی کہہ سکتے ہیں۔ عربوں کے نزدیک مہان نوازی لازمہ شرافت سمجھی جاتی ہے، چنانچہ شائستگی، سلیقہ اور حسن سلوک بھی ادب کے معنوں میں داخل ہوئے۔ جو مہمان داری میں شائستہ ہوگا وہ عام زندگی میں بھی شائستہ ہوگا اس سے ادب کے لفظ میں شائستگی بھی آگئی۔ اس میں خوش بیانی بھی شامل ہے۔ اسلام سے قبل خوش بیانی کو اعلٰی ادب کہا جاتا تھا۔ گھلاوٹ، گداز، نرمی اور شائستگی یہ سب چیزیں ادب کا جزو بن گئیں۔ بنو امیہ کے زمانے میں بصرے اور کوفے میں زبان کے سرمایہ تحریر کو مزید فروغ حاصل ہوا۔ اسی زمانے میں گرامر اور صرف ونحو کی کتب اِرقام کی گئیں تاکہ ادب میں صحت اندازبیان قائم رہے۔ جدید دور میں ادب کے معنی مخصوص قرار دیے گئے۔ ادب کے لیے ضروری ہے کہ اس میں تخیل اور جذبات ہوں ورنہ ہر تحریری کارنامہ ادب کہلا سکتا ہے۔ 

خواہش تخلیق انسان کی فطرت ہے۔ اسی جبلی خواہش سے آرٹ پیدا ہوتا ہے۔ آرٹ اور دوسرے علوم میں یہی فرق ہے کہ اس میں کوئی مادی نفع مقصد نہیں ہوتا۔ یہ بے غرض مسرت ہے۔ ادب آرٹ کی ایک شاخ ہے جسے "فن لطیف" بھی کہہ سکتے ہیں۔ میتھو آرنلڈ کے نزدیک وہ تمام علم جو کتب کے ذریعے ہم تک پہنچا ہے، ادب کہلاتا ہے۔ کارڈ ڈینل نیومین کہتا ہے "انسانی افکار، خیالات اور احساسات کا اظہار زبان اور الفاظ کے ذریعے ادب کہلاتا ہے "۔ نارمن جودک کہتا ہے کہ "ادب مراد ہے اس تمام سرمایہ خیالات و احساسات سے جو تحریر میں آچکا ہے اور جسے اس طرح ترتیب دیا گیا ہے کہ پڑھنے والے کو مسرت حاصل ہوتی ہے۔ "

|  |  |
| --- | --- |
|  | ویکی ذخائر پر **ادب** سے متعلق سمعی و بصری مواد ملاحظہ کریں۔ |
قانون دان۔ سماجی کارکن۔ 14 اگست 1956ء کو کراچی میں پیدا ہوئے۔ جامعہ کراچی سے بی ایے، ایم اے اور ایل ایل بی کی ڈگریاں حاصل کیں۔ پی ایچ ڈی (فلسفہ) کی اعزازی ڈگریاں حاصل کیں۔ پی ایچ ڈی فلسفہ کی اعزازی ڈگری سری لنکا سے حاصل کی۔ طالب علمی کے زمانے ہی سے انصاف، انسانی حقوق، امن اور جمہوریت کے حامی اور فعال کارکن رہے ہیں۔ ان کی یہ فعالیت مارشل لا حکام کو پسند نہ آئی اور انھیں 1977ء میں آٹھ ماہ قید بامشقت کی سزا دے کر جیل میں ڈال دیا۔ رہائی ملی تو چند ماہ بعد دو ماہ کے لیے کراچی جیل میں بند کر دیا گیا۔ 1979ء میں تیسری مرتبہ انھیں ایک ماہ کے لیے قید کر دیا گیا۔ اس طرح انھیں کئی برس تک پاکستان جیلوں کی صورت حال اور قیدیوں کی حالت زار کا چشم دید مشاہدہ کرنے کا موقع مل گیا۔ انھوں نے قید خانے ہی میں یہ فیصلہ کر لیا کہ جب بھی رہائی ملی، بے گناہ اور مظلوم قیدیوں کی نجات کے لیے کوئی ادارہ قائم کریں گے۔

انصار برنی ٹرسٹ
---------------

چنانچہ 1980ء میں انھوں نے انصار برنی ویلفیر ٹرسٹ انٹرنیشل قائم کیا پھر اس کے تحت ذیلی ادارے قائم کیے۔ یعنی پرززایڈ سوسائٹی جو قیدیوں کو قانونی امداد مہیا کرتی تھی۔ گم شدہ اور اغوا شدہ اشخاص کی بازیابی کے لیے بیورو اور انسداد دہشت گردی کے لیے ایک کمشن۔ یہ ٹرسٹ ایک غیر سرکاری، غیر سیاسی اور غیر منفعت اندوز انسانی حقوق کی داعی تنظیم ہے اور اس حیثیت میں اس کی رجسٹریشن امریکہ میں بھی ہوچکی ہے۔ ان کی مسلسل اور بے لوث کوششوں سے اب تک لاکھوں سے زیادہ ایسے قیدی رہا ہو چکے ہیں جو غیر قانونی طور پر پاکستان اور بیرونی ممالک میں قید کاٹ رہے تھے۔ ان میں سے بعض جیلوں میں ہی پیدا ہوئے تھے اور چالیس چالیس سال بے قصور اور بے گناہ، سخت مشقت کی زندگی محض لاقانونیت کی وجہ سے گزار رہے تھے۔ نیز بیس ہزار سے زیادہ گم شدہ اور اغوا شدہ بچوں اور لڑکیوں کو بازیاب کرایا جا چکا ہے۔ پاکستانی جیلوں میں قید ہندوستانی باشندوں کی بازیابی میں بھی انصار برنی نے اہم کردار ادا کیا۔ 2007ء میں بننے والی نگران حکومت میں انصار برنی وزیر بھی رہ چکے ہیں۔
**ابو زکریا یحییٰ بن سلیم القرشی، المکی، الطائفی، الادمی،** آپ مکہ مکرمہ کے تبع تابعی ، محدث اور حدیث نبوی کے راوی ہیں ۔امام شافعی رحمہ اللہ کہتے ہیں: وہ نیک آدمی تھا، اور ہم اسے متقی اور پرہیز لوگوں میں سے شمار کرتے تھے۔" یحییٰ بن سلیم کی وفات ایک سو پچانوے ہجری میں ہوئی۔

### روایت حدیث

عبداللہ بن عثمان بن خثیم، اسماعیل بن امیہ، عبید اللہ بن عمر، ابن جریج، موسیٰ بن عقبہ، محمد بن عبداللہ الدباج اور ایک گروہ سے روایت ہے۔ ان کی سند پر: الشافعی، احمد بن حنبل، اسحاق، محمد بن یحییٰ، کثیر بن عبید، الحسن بن عرفہ، الحسن بن محمد الغفارانی وغیرہ۔

### جراح اور تعدیل

زخم اور ترمیم ابو احمد الحکیم: ان کے نزدیک وہ حافظ نہیں ہے۔ ابو احمد بن عدی الجرجانی: اس کی احادیث قریب ہیں اور ان میں کوئی حرج نہیں۔ ابو بشر الدولابی: وہ مضبوط نہیں ہے۔ ابو حاتم الرازی: صالح شیخ، ابو حاتم بن حبان البستی: وہ غلط ہے۔ احمد بن حنبل: خدا کی قسم، اس کی حدیث میں کچھ ایسا ہے کہ گویا اس نے اس کی تعریف نہیں کی، اور ایک دفعہ: میں اس کے پاس آیا اور اس کے بارے میں کچھ لکھا، اور میں نے اسے احادیث میں ملاوٹ کرتے ہوئے دیکھا تو میں نے اسے چھوڑ دیا۔ اس میں کچھ تھا اور وہ نرم ہو گیا، اور ایک بار: وہ ثقہ ہے۔ احمد بن شعیب النسائی: اس میں کوئی حرج نہیں ہے، اور وہ عبید اللہ بن عمر کی روایت کردہ حدیث کا منکر ہے، اور ایک مرتبہ: وہ قوی نہیں ہے۔ احمد بن صالح الجلی: ثقہ۔ ابن حجر عسقلانی: صدوق، خاص طور پر عبید اللہ ابن عمر کی روایت میں کمزور حافظہ کے ساتھ۔ الدارقطنی: کمزور حافظہ۔ سنہری: بھروسہ۔ زکریا بن یحییٰ الساجی: دیانت دار الواقدی: ثقہ کے مصنف محمد بن سعد کی بہت سی احادیث ہیں۔ یحییٰ بن معین: اس میں کوئی حرج نہیں کہ وہ اپنی احادیث لکھے، اور ایک مرتبہ: وہ ثقہ ہے۔

### وفات

آپ نے 195ھ میں وفات پائی ۔

1. 1 2  "إسلام ويب - سير أعلام النبلاء - الطبقة التاسعة - الطائفي- الجزء رقم9"۔ www.islamweb.net (بزبان عربی)۔ 12 نوفمبر 2020 میں اصل سے آرکائیو شدہ۔ اخذ شدہ بتاریخ 25 ستمبر 2021  تحقق من التاريخ في: `|archive-date=` (معاونت)
2. ↑  "موسوعة الحديث : يحيى بن سليمان"۔ hadith.islam-db.com۔ 27 سبتمبر 2021 میں اصل سے آرکائیو شدہ۔ اخذ شدہ بتاریخ 25 ستمبر 2021  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ الوصول=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|موقع=` تم تجاهله (معاونت); تحقق من التاريخ في: `|archive-date=` (معاونت)
**ڈاکٹر خلیق انجم** (پیدائش: 1935ء - وفات :18 اکتوبر، 2016ء) بھارت سے تعلق رکھنے والے اردو زبان کے ممتاز ادیب، پروفیسر، محقق اور ماہر غالبیات تھے۔

پیدائش
------

خلیق انجم 1935ء میں دہلی میں پیدا ہوئے۔ ان کا اصل نام خلیق احمد خان تھا۔

تعلیم
-----

انھوں نے علی گڑھ مسلم یونیورسٹی سے گریجویشن اور ایم اے (اردو) دہلی یونیورسٹی سے پاس کیا۔ بعد ازاں دہلی یونیورسٹی سے مشہور شاعر اور صوفی بزرگ مرزا مظہر جان جاناں کی شخصیت و فن پر پی ایچ ڈی کی ڈگری حاصل کی۔

انجمن ترقی اردو (ہند) سے وابستگی
--------------------------------

38 سال تک انجمن ترقی اردو (ہند) کی خدمت کرتے رہے ہیں اور اس وقت انجمن ترقی اردو (ہند) کے نائب صدر کی حیثیت سے وابستہ تھے۔

تصانیف
------

خلیق انجم کی تقریباً 80 کتابیں مختلف موضوعات پر شائع ہوچکی ہیں۔ جن میں قابل ذکر آثار الصنادید، انتخاب خطوطِ غالب، متنی تنقید، غالب کا سفر کلکتہ اور ادبی معرکہ اور حسرت موہانی وغیرہ قابل ذکر ہیں۔

انتقال
------

خلیق انجم نے 18 اکتوبر 2016ء کی صبح ساڑھے دس بجے دہلی میں آخری سانس لی اور راہی ملکِ عدم ہوئے۔

مزید دیکھیے
-----------

* انجمن ترقی اردو

حوالہ جات
---------

1. ↑  رجعت پسند بھارتی اردو عالم، روزنامہ ڈان کراچی،9 دسمبر 2008ء
2. ↑
دی سن اخبار کی کالم نگار انیلہ بیگ
**انیلہ بیگ** بریڈفورڈ کی رہائشی خاتون صحافی ہیں جنھوں نے مقامی اخبار ٹیلی گراف اینڈ آرگس Telegraph & Argus سے 1999 میں بطور ٹرینی رپورٹر اپنے کیئریر کی ابتدا کی۔ کچھ عرصہ بعد وہ یارکشائر پوسٹ Yorkshire Post میں کالم لکنے لگیں۔ یہ ان دنوں کی بات ہے جب وہ حجاب نہیں اوڑہتی تھیں۔ سن 2004 میں انیلہ بیگ نے برطانیہ کے نیم عریاں اخبار دی سن The Sun میں بطور کالم نگار شمولیت اخیار کرلی۔ سن اخبار اپنے صفحہ نمبر تین کی وجہ سے برطانیہ کے مزدور طبقے میں بہت مشہور ہے جہاں پر روزانہ ایک نوجوان لڑکی کا کپڑوں کے بغیر فوٹو شائع ہوتا ہے۔ انیلہ بیگ نے سن اخبار میں شمولیت کے ساتھ ہی اسکار یا حجاب بھی اوڑھنا شروع کر دیا۔ جس کے بارے میں عام لوگوں کا خیال ہے کہ یہ علامت استعمال کرنے کا اخبار کا مقصد سیاسی اور انیئلہ بیگ کا معاشی تھا۔

سن اخبار میں لکھے جانے والے مختصر ترین کالم کی وجہ سے انیلہ بیگ کی ملازمت طویل ہوتی چلی گئی یہاں تک کہ انہوں نے ایک بار پھر 2007 میں اسکارف سے چھٹکارا حاصل کر لیا۔ اس سے قبل انیلہ بیگ نے برقع یا نقاب اوڑھ کر بریڈفورڈ لیڈز کے ائرپورٹ سے فرانس تک کا سفر کیا اور واپسی پر ائرلائن پر الزام عائد کیا کہ اسے شناخت کے لیے نقاب اتارنے کا نہیں کہا گیا اور یہ حفاظتی نقطہ نگاہ سے خطرناک ہے۔ ادھر بی ایم آئی نامی ائرلائن کا کہنا تھا کہ ہم کسی کا چہرہ دیکھنے سے دلچسپی نہیں رکھتے چونکہ ہر مسافر سکیوریٹی چیک کے ذریعے ہی جہاز تک پہنچتا ہے۔ انیلہ بیگ فرانس کی حکومت سے بہت خوش تھیں چونکہ وہاں پر ان کا نقاب اتار کر ان کی شناخت کی گئی تھی۔
**حسین سلامی** (پیدائش: 1960ء) سپاہ پاسداران انقلاب اسلامی کے سربراہ اور سردار ہیں۔ وہ ایرانی عسکریہ میں بطور میجر جرنیل بھی خدمات سر انجام دے رہے ہیں۔

سوانح
-----

### ابتدائی حالات اور تعلیم

جنرل حسین سلامی 1960ء میں اصفہان کے شہر گلپایگان میں پیدا ہوئے۔ 1978ء میں اُنہوں نے میکانیکی انجنئیرنگ کے شعبے سے وابستگی اختیار کرتے ہوئے جامعہ علم و صنعت ایران میں داخلہ لیا۔

### عسکری خدمات

1980ء میں جب ایران عراق جنگ شروع ہوئی تو تقریباً ایک سال بعد ہی 1981ء میں اُنہوں نے سپاہ پاسداران انقلاب اسلامی میں شمولیت اختیار کرلی اور عراق مخالف محاذوں میں شامل رہے۔ ایران عراق جنگ کے اختتام کے بعد وہ دوبارہ اپنی تعلیم مکمل کرنے کے لیے واپس جامعہ علم و صنعت ایران آگئے اور یہیں ماسٹرز کی ڈگری حاصل کی جس کا شعبہ خاص دفاعی انتظامیہ تھا۔ اُن کی وجہ شہرت سعودی عرب، اسرائیل اور ریاستہائے متحدہ امریکہ مخالف بیانات ہوتے ہیں جو اُن کے سربراہِ سپاہ پاسداران انقلاب اسلامی کی حیثیت سے دار الحکومت تہران سے جاری ہوتے ہیں۔

ذمہ داریاں
----------

آئی آر جی سی یونیورسٹی آف کمانڈ اینڈ اسٹاف کے کمانڈر (1992–1997)

آپریشنز نائب IRGC جوائنٹ اسٹاف (1997–2005)

IRGC ایئر فورس کے کمانڈر (2005 - اکتوبر 2009)

سپریم نیشنل ڈیفنس یونیورسٹی کا تعلیمی عملہ

اسلامی انقلابی گارڈ کور کے نائب کمانڈر (2009–2019) [5]

آئی آر جی سی (2019) کے کمانڈر انچیف [4] [3]: 21 اپریل 2019 کو ، علی خامنہ ای نے حسین سلامی کو اسلامی انقلابی گارڈز کور کا نیا کمانڈر انچیف مقرر کیا۔

پابندیاں
--------

اقوام متحدہ کی سلامتی کونسل کی قرارداد 1747 کے مطابق ، مارچ 2007 کو ایرانی فرد حسین سلامی پر پابندیاں عائد کی گئیں۔

8 اپریل ، 2019 کو ، امریکا نے اسلامی انقلابی گارڈ کور اور تنظیموں ، کمپنیوں اور ان سے وابستہ افراد پر اقتصادی اور سفری پابندیاں عائد کیں۔ [14] اس واقعے کے بعد ، سلامی کو آئی آر جی سی کے نئے کمانڈر کے طور پر پابندیوں کی فہرست میں شامل کیا گیا تھا۔ اسرائیل کے وزیر اعظم بینجمن نیتن یاھو نے فوری طور پر ٹویٹر پر ٹرمپ کا شکریہ ادا کیا۔ سلامی نے کہا ، آئی آر جی سی کو فخر ہے کہ واشنگٹن نے ان کا نام ایک دہشت گرد گروہ کے طور پر رکھا ہے۔

حوالہ جات
---------

1. ↑
2. ↑
**تحریضی متعدد فعولی جذعی خلیہ** (induced pluripotent stem cell) جیسا کہ نام سے ظاہر ہے کہ ایک ایسے جذعی خلیے (stem cell) کو کہا جاتا ہے جس کوسالماتی ہندسیات اور وراثی ہندسیات کی طرازات (techniques) استعمال کرتے ہوئے متعدد فعولی (pluripotent) بننے پر ترغیب دی گئی ہو یا یوں کہہ لیں کہ مذکورہ بالا طرازات کو استعمال کرتے ہوئے کسی خلیے کو متعدد فعولی بنانے کی خاطر تحریض (induction) دی گئی ہو۔ مندرجہ بالا سطور سے یہ بات عیاں ہے کہ تحریضی متعدد فعولی خلیۂ جذعیہ اصل میں کسی عام جسدی خلیۓ (somatic cell) سے مصنوعی طور پر تیار کیا جاتا ہے۔ اس خلیے کے لیے انگریزی میں iPS کا اختصار بکثرت دیکھنے میں آتا ہے۔

آسان بیان
---------

جذعی خلیات ؛ دنیائے طب میں آج ایک انتہائی سرگرم تحقیقی شعبے میں شمار کیے جاتے ہیں اور ان کی مدد سے بہت سے (موجودہ) لاقابل علاج امراض کا معالجہ ممکن ہونے کی امید قوی محسوس کی جاتی ہے۔ جنینی جذعی خلیات (embryonic stem cells) ایک تو یہ کہ بدقت قابلِ دسترس ہیں اور دوسرے یہ کہ ان کے استعمال پر دنیا بھر میں مذہبی و اخلاقی نقطۂ نظر سے ایک تنازع جاری ہے جس کی وجہ سے ان کو عمومیت سے اختیار کرنا مشکل ہوتا ہے۔ اس مشکل پر قابو پانے کے لیے بالغ جذعی خلیات (adult stem cells) کو تحقیق کے لیے استعمال کیا جاتا ہے۔ یہ بالغ جذعی خلیات، عام طور پر متعدد فعولی نہیں ہوا کرتے بلکہ کثیر فعولی (multipotent) ہوتے ہیں؛ متعدد فعولی خلیات وہ خلیات ہوتے ہیں کہ جو اپنی غیر تمیز (un-differentiation) حالت سے بدل کر متعدد (بہت ساری بالغ اقسام) کے تمیزی (differentiation) خلیات میں تبدیل ہو سکتے ہیں جبکہ کثیر فعولی خلیات عام طور پر محض چند بالغ اقسام (جیسے، گوشت، جلد، اعصاب وغیرہ) کے خلیات میں ہی تمیز ہو پاتے ہیں۔ یعنی متعدد فعولی خلیات سے طرح طرح کے (ضرورت کے مطابق) خلیات بنانے کے امکانات زیادہ ہوتے ہیں؛ اسی وجہ سے سائنس دان، ایک عام خلیے کو تحریض یا ترغیب دے کر اسے متعدد فعولی بنانے پر تحقیق میں مصروف ہیں تاکہ اس سے پھر طرح طرح کے ایسے خلیات پیدا کیے جاسکیں جو بیماری یا کسی حادثے کی وجہ سے ختم ہو چکے ہیں۔
**امیر الشعرا شہاب الدین** المعروف **عَمعَق بُخاری** (؟ –542 یا 543 قمری) (کنیت: ابو نجیب) پانچویں اور چھٹی صدی ہجری کے فارسی شاعر ہیں۔ ان کا آل افراسیاب کے بادشاہوں کے دربار سے تعلق رہا۔ انھوں نے اس دور کے امرا کی مدح بھی کی۔ ان کے اشعار صنائع بدیعی سے آراستہ ہیں۔ خصوصاً ان کی تشبیہات کمال کی ہیں۔ عمعق نے طویل عمر (سو سال)پائ۔انوری ابیوردی نے شعر اهل خراسان میں انھیں   استاد سخن کے نام سے یاد کیا ہے۔ اور ان کے مصرع  :خاک خون آلود ای باد بہ اصفهان بر" کی تضمین بھی کی۔

بعض لوگوں نے ان کا تخلص عمیق و عمیقی بیان کیا ہے۔، لیکن دراصل ان کا تخلص عقعق (جو ایک پرند کا نام ہے) تھا۔ لیکن بعد کے تذکرہ نگاروں نے اسے عمعق (بظاہر ایک بے معنی لفظ) بنا دیا۔

حالات زندگی
-----------

عمعق تقریباً 440 هَ۔ میں بخارا میں پیدا ہوئے۔ شعر وہ ادب میں مہارت حاصل کرنے کے بعد وہ سمرقند گئے اور دربار آل خاقان تک رسائ حاصل کی۔ اور ان باشاہوں کا قرب حاصل کر لیا۔ ان کا سلجوقی بادشاہ سنجر سے بھی روابط رہے۔ ان کی ماوراءالنهر کے شاعر رشیدی سمرقندی سے مناقشت رہی۔ انوری بھی ان کا ہمعصر شاعر تھا۔ عمعق کا ایک بیٹا تھا،جس کا  نام حمیدی یا حمید یا حمیدالدین بتایا جاتا ہے وہ بھی شاعر تھا۔ عمعق نے سو سال سے زیادہ عمر پا کر  542 یا 543 هجری میں  وفات پائی۔

حوالہ جات
---------

* صفا، ذبیح‌الله. *تاریخ ادبیات ایران (جلد اول)*. چاپ بیستم۔ ققنوس، 1381. 268–272.
* یان ریپکا، با همکاری اوتاکار کلیما ... [و دیگران]؛ تاریخ ادبیات ایران از دوران باستان تا قاجاریه؛ ویراستار کال یان؛ مترجم عیسی شهابی۔ تهران: شرکت انتشارات علمی و فرهنگی، 1381. ص170. چاپ سوم۔ شابک: 964–445–323–9. ص284.
* مقالهٔ عمعق بخارایی به قلم صفا مجلهٔ مهر، سال سوم ص 389.
**آدیا بیدی** ایک بھارتی تھیٹر فنکار اور بالی ووڈ اداکارہ ہیں۔ وہ متعدد بالی ووڈ فلموں میں نمودار ہوچکی ہیں۔ امریکی پولیس کے طریقہ کار پر مبنی ٹیلی ویژن ڈراما سیریز *لا اینڈ آرڈر: مجرمانہ نیت* میں کردار ادا کر چکی ہیں اور نیویارک کے بین الاقوامی فرنج فیسٹیول شو میں نمودار ہوچکی ہیں۔

آدیا بیدی مشہور اداکار کبیر بیدی کی بھانجی ہیں۔

کیریئر
------

آدیا بیدی نے دیو بینی گل کی 1999 میں جاری ہندوستانی فلم *اسپلٹ وائڈ اوپن* سے فلمی کیریئر کا آغاز کیا۔ اس کی دوسری فلم گیارہ سال کے وقفے کے بعد آئی۔ بالی ووڈ سے غیر حاضر رہنے کے دوران ، آدیا بیدی تھیٹر اور امریکی ٹیلی ویژن میں کام کر رہی تھیں۔

فلمی گرافی
----------

### فلمیں

| عنوان | سال | کردار | نوٹ | ذریعہ |
| --- | --- | --- | --- | --- |
| *اسپلٹ وائڈ اوپن* | 1999 | - | - |  |
| *گرانٹ سینٹ شیونگ کو* | 2010 | رادھا | - |  |
| *کوئل* | 2011 | دامنی | - |  |
| *جگنو* | 2013 | مایا | - |  |
|

### ٹیلی ویژن

| عنوان | سال | کردار | نوٹ | ذریعہ |
| --- | --- | --- | --- | --- |
| *لا اینڈ آرڈر: مجرمانہ ارادہ* | 2008 | جیسمن خان | - |  |
|

مزید دیکھیے
-----------

* سینما آف انڈیا
* بالی ووڈ
* کبیر بیدی
* جگنو
* اسپلٹ وائڈ اوپن

حوالہ جات
---------

1. 1 2 3 4 5  "IMDb profile 1"۔ IMDb۔ اخذ شدہ بتاریخ 22 فروری 2015
2. 1 2  "IMDb profile 2"۔ IMDb۔ اخذ شدہ بتاریخ 22 فروری 2015
3. 1 2  "Law & Order: Criminal Intent"۔ IMDb۔ اخذ شدہ بتاریخ 22 فروری 2015

بیرونی روابط
------------

* انٹرنیٹ مووی ڈیٹابیس (IMDb) پر آدیا بیدی
**میریلیبون کرکٹ کلب** ( **MCC** ) ایک تاریخی کرکٹ کلب ہے جس کی بنیاد 1787ء میں رکھی گئی تھی اور یہ 1814ء سے لارڈز کرکٹ گراؤنڈ پر قائم ہے، جس کی ملکیت سینٹ جانز ووڈ ، لندن میں ہے۔  یہ کلب پہلے کرکٹ کی گورننگ باڈی تھا جس نے کافی عالمی اثر و رسوخ برقرار رکھا تھا۔

1788ء میں، میریلیبون کرکٹ کلب نے کرکٹ کے قوانین کی ذمہ داری لی، اس سال ایک نظرثانی شدہ ورژن جاری کیا۔ ان قوانین میں تبدیلیوں کا تعین اب انٹرنیشنل کرکٹ کونسل (ICC) کرتی ہے، لیکن کاپی رائٹ اب بھی میریلیبون کرکٹ کلب کی ملکیت ہے۔  جب 1909ء میں آئی سی سی کا قیام عمل میں آیا تو اس کا انتظام ایم سی سی کے سیکرٹری کے زیر انتظام تھا، اور ایم سی سی کے صدر نے خود بخود 1989ء تک آئی سی سی کی صدارت سنبھال لی۔  

20ویں صدی کے بیشتر حصے میں، 1903-04 کے آسٹریلیا کے دورے سے شروع ہونے والے اور 1976-77ء کے دورہ بھارت کے ساتھ ختم ہونے والے، میریلیبون کرکٹ کلب نے ٹیسٹ میچ کھیلنے کے لیے انگلینڈ کی کرکٹ ٹیم کی جانب سے بین الاقوامی دوروں کا اہتمام کیا۔ ان دوروں پر انگلینڈ کی ٹیم نے ایم سی سی کی سرپرستی میں غیر بین الاقوامی میچ کھیلے۔ 1993ء میں، اس کے انتظامی اور گورننس کے کام آئی سی سی اور ٹیسٹ اینڈ کاؤنٹی کرکٹ بورڈ (TCCB) کو منتقل کر دیے گئے۔

میریلیبون کرکٹ کلب ٹیمیں بنیادی طور پر *ایڈہاک* ہیں کیونکہ انہوں نے کبھی کسی رسمی مقابلے میں حصہ نہیں لیا، لیکن اول درجہ اپوزیشن کے خلاف کھیلتے ہوئے ہمیشہ فرسٹ کلاس کا درجہ حاصل کیا ہے۔ روایت کے مطابق، ہر انگلش سیزن کے آغاز کو نشان زد کرنے کے لیے، میریلیبون کرکٹ کلب موجودہ کاؤنٹی چیمپئنز کے ساتھ کھیلتا ہے۔

کلب کے موجودہ صدر اسٹیفن فرائی ہیں، جنہوں نے 1 اکتوبر 2022ء کو بارہ ماہ کا عہدہ سنبھال کر اس عہدے پر فائز ہونے والی پہلی خاتون کلیئر کونر کی جگہ لی۔

حوالہ جات
---------

1. ↑  Nirtika Pandita (5 August 2022)۔ "The oldest Cricket Clubs in the world | The pride of sport and the spirit are still alive"۔ www.buzztribe.news۔ Buzztribe News۔ 19 اکتوبر 2022 میں اصل سے آرکائیو شدہ۔ اخذ شدہ بتاریخ 19 اکتوبر 2022
2. ↑  "Laws of Cricket"۔ MCC۔ 2016۔ 29 اگست 2017 میں اصل سے آرکائیو شدہ۔ اخذ شدہ بتاریخ 22 جون 2017
3. ↑  "1989 – present"۔ History۔ International Cricket Council۔ 16 اگست 2021 میں اصل سے آرکائیو شدہ۔ اخذ شدہ بتاریخ 18 اکتوبر 2020
4. ↑  "International Cricket Council"۔ 20 اکتوبر 2020 میں اصل سے آرکائیو شدہ۔ اخذ شدہ بتاریخ 18 اکتوبر 2020
5. ↑  "Bruce Carnegie-Brown and Clare Connor take office at MCC as Chairman and President respectively"۔ Marylebone Cricket Club۔ 01 اکتوبر 2021 میں اصل سے آرکائیو شدہ۔ اخذ شدہ بتاریخ 01 اکتوبر 2021
**ڈاکٹر الیاس عشقی** (پیدائش: 25 دسمبر،1922ء - وفات: 12 جنوری، 2007ء) پاکستان سے تعلق رکھنے والے فارسی اور اردو کے ممتاز شاعر، ادیب، مترجم، براڈکاسٹر اور نقاد تھے۔

حالات زندگی
-----------

الیاس عشقی 25 دسمبر،1922ء کو جے پور، برطانوی ہندوستان میں پیدا ہوئے۔ ان کا اصل نام محمد الیاس خان تھا۔۔ انھوں 1982ء میں سندھ یونیورسٹی سے 1982ء میں ڈاکٹر غلام مصطفیٰ خان کی نگرانی میں *اُردو شاعری پر مغرب کے اثرات* پر مقالہ لکھ کر *پی ایچ ڈی* کی ڈگری حاصل کی۔ الیاس عشقی طویل عرصے تک ریڈیو پاکستان سے وابستہ رہے اور کنٹرولر آف پروگرامز کے عہدے سے ریٹائر ہوئے۔

ادبی خدمات
----------

الیاس عشقی اردو اور فارسی زبانوں میں شاعری کرتے تھے۔ ان کی تصانیف میں *شعر آشوب* (فارسی شاعری)، *دوہا ہزاری*، *گنبدِ بے در* (غزلیں)، سندھی شاعری کے تراجم پر مشتمل *موج موج مہران* اور شاہ عبداللطیف بھٹائی کی شاعری پر تحقیقی و تنقیدی کتاب *آوازِ لطیف* شائع ہو چکی ہیں۔

اعزازات
-------

حکومت پاکستان نے الیاس عشقی کی ادبی و فنی خدمات کے اعتراف میں 2000ء کو ستارہ امتیاز سے نوازا۔

تصانیف
------

* 1979ء - شعر آشوب (فارسی شاعری)
* 2003ء - دوہا ہزاری
* 2006ء -گنبدِ بے درد (غزلیں)
* 1973ء -موج موج مہران (سندھی شاعری کے تراجم)
* 2014ء -آوازِ لطیف

وفات
----

ڈاکٹر الیاس عشقی 12 جنوری، 2007ء کو سعودی عرب میں انتقال کر گئے اور حیدرآباد، سندھ کے علاقے لطیف آباد نمبر 9 کے میر فضل ٹاؤن قبرستان میں سپرِ خاک ہوئے۔

حوالہ جات
---------

1. 1 2 3 4 5  ص 981، *پاکستان کرونیکل*، عقیل عباس جعفری، ورثہ / فضلی سنز، کراچی، 2010ء
2. 1 2  ڈاکٹر الیاس عشقی،*سوانح و تصانیف ویب*، پاکستان
**مفتی محمد نور اللہ نعیمی** (1914ء تا 1983ء) محدث بصیر پوری معروف عالم دین اور شاعر تھے۔

ولادت
-----

ابو الخیر محمد نور اللہ نعیمی 22 جون 1914ء کو دیپالپور (ساہیوال) کے ایک مشہور قصبے سوجیکے میں پیدا ہوئے۔ آپ کا تعلق ارائیں خاندان کے ایک علمی و روحانی گھرانے سے ہے،

تعلیم
-----

ابتدائی تعلیم قرآن پاک، فارسی، صرف اور نحو کی تعلیم اپنے والد ابوالنور محمد صدیق اور مولانا احمد دین سے حاصل کی، پھرعلوم متداولہ کی تحصیل کے لیے مدرسہ عربیہ مفتاح العلوم گھمنڈ پور میں داخل ہوئے۔ جہاں چھ سال کا عرصہ فتح محمد صاحب محدّث بہاول نگری سے اکتسابِ فیض کر کے متعدد علوم و فنون میں مہارت حاصل کی۔سید محمد دیدار علی شاہ اور علامہ ابو البرکات سیّد احمد قادری سے فیض حاصل کیا۔

درس و تدریس
-----------

آپ نے اپنی عملی زندگی کا آغاز درس و تدریس سے فرمایا دیبال پور میں مدرسہ فریدیہ کے نام سے ایک دار العلوم کی بنیاد رکھی، 1945ء میں دار العلوم فریدیہ، فریدپور سے بصیر پور منتقل ہو گیا اور یہاں یہ دار العلوم ’’دار العلوم حنفیہ فریدیہ‘‘ کے نام سے قائم کیا۔

بیعت
----

سیّد محمد نعیم الدین مراد آبادی سے بیعت کی۔ اور ان کے مشن کو کامیابی سے ہمکنار کرنے کی خاطر نمایاں کردار ادا کیا۔

تصانیف
------

درس و تدریس، وعظ و تبلیغ اور سیاسی مصروفیات کے باوجود آپ نے میدانِ تحریر میں معتد بہ حصّہ لیا، چنانچہ آپ کی تصنیفات مندرجہ ذیل ہیں:

* تعلیم الکتابتہ النسا
* الادب المفرد
* فتاویٰ نوریہ (6 جلدیں)
* حدیث الحبیب،
* نغمائے بخشش (نعت)
* نور نعیمی
* مکبّر الصوت۔
* فئی الزوال (عربی)۔
* نور القوانین (مجموعہ قواعد منظوم بزبان پنجابی)
* حُرمتِ زاغ۔
* مسئلہ سایہ۔
* روزہ اور ٹیکہ
* ابداء بشریٰ بقبول الصّلوٰۃ فی الفحوۃ الکبریٰ۔
* غیر مطبوعہ میں ایک نعتیہ دیوان عربی، فارسی، پنجابی اور اُردو پر مشتمل ہے اس کے علاوہ بخاری شریف اور مسلم شریف پر حواشی لکھے۔

وفات
----

فقیہ اعظم نور اللہ نعیمی نے 1 رجب المرجب 1403ھ / 15 اپریل 1983ء میں وفات پائی۔ آپ کا مزار بصیر پور میں مرجع خلائق ہے۔

حوالہ جات
---------

1. ↑  محمد منشا تابش قصوری ’’تعارف فقیہِ اعظم‘‘ فتاویٰ نوریہ جلد دوم، انجمن حزب الرحمان بصیر پور
**روپا دیوی** کا تعلق جنوبی بھارت کی ریاست تمل ناڈو سے کے ڈنڈیگل سے ہے۔ وہ ایک غریب خاندان سے تعلق رکھتی ہے۔ اس کی شہرت کی اصل وجہ فیفا کی جانب سے اس کا بھارت سے پہلی خاتون ریفری چنا جانا ہے۔

فٹ بال سے شغف
-------------

روپا چھٹی جماعت سے سینٹ جوزف اسکول ڈنڈیگل کے لیے فٹ بال کھیل رہی ہے۔ وہ آگے چل کر اپنے اسکول کے لیے اور ضلعی ٹورنمنٹوں کے لیے کھیلنے لگی۔

ڈنڈیگل فٹ بال فیڈریشن
---------------------

روپا 2006ء میں ڈنڈیگل فٹ بال فیڈریشن میں شامل ہوئی۔ اس شمولیت کا اہم فائدہ یہ تھا کہ یہ ادارہ اسے مختلف قومی مقابلوں میں شرکت اور پڑھائی کے لیے امداد فراہم کرتا تھا۔

اعلٰی تعلیم
-----------

روپا نے جی تی این ڈگری کالج، ڈنڈیگل سے کیمیا کا مطالعہ کیا اور جسمانی تعلیم (Physical Education) میں اناملائی یونیورسٹی، چدمبرم سے ایک اور ڈگری حاصل کی۔ وہ فٹ بال جامعاتی اور قومی مقابلوں میں حصہ لیتی رہی۔

تدریسی ملازمت اور استعفا
------------------------

بی ایڈ کی تکمیل کے بعد وہ ڈنڈیگل کے ایک اسکول میں برسرخدمت ہو گئی۔ تاہم وہ بعد میں اپنا استعفا بھی پیش کر دی کیونکہ اسکول کا انتظامیہ اسے مقابلوں میں شریک ہونے کی اجازت نہیں دیتا تھا۔

خاندانی مسائل اور ریفری کا کریئر
--------------------------------

2010ء میں روپا کی ماں قلب پر حملے کی وجہ سے گذر گئی اور اس کے اگلے ہی سال اس کا باپ فشارِ دم (بی پی) کی نذر ہو گیا۔ اس کی ایک بہن کی شادی ہو چکی تھی جبکہ بھائی کام کی تلاش میں کہیں اور چلا گیا تھا۔ اس طرح وہ بالکل اکیلی ہو گئی۔ 2010ء سے اگلے دو سال تک کوئی خاص مقابلے نہیں تھے۔ تجربہ کار کھیل کے ریفریوں نے اسے کھیل کی باقاعدہ اعلٰی تربیت کا مشورہ دیا۔ وہ 2012ء میں ایک ریفری ڈیولپمنٹ اسکول میں شریک ہوئی اور قومی سب جونئر اور جونئر سطح کے مقابلوں کی اگلے سال سے نگرانی بھی کرنے لگی۔ وہ آل انڈیا فٹ بال فیڈریشن کے کچھ امتحانات میں بھی شریک ہوئی۔

قومی سے بین الاقوامی کریئر
--------------------------

روپا کئی قومی میچوں میں ریفری رہی ہے۔ وہ مغربی ایشیا کی سری لنکا میں منعقدہ ایک ٹورنمنٹ کی ریفری رہی اور خواتین کے جبلپور میں منعقدہ ایک مقابلے میں کلیدی ریفری بھی رہی ہے۔ تین سال کے اس تجربے کے بعد وہ فیفا کے امتحانات میں 2015ء میں حاضر ہوئی۔ یہاں بھی وہ کامیاب ہوئی اور بین الاقوامی ریفری کے طور پر منتخب ہوئی۔

مستقبل کی غیریقینی
------------------

ان تمام کامیابیوں کے باوجود روپا خود کے لیے کوئی مستقل ذریعہ معاش نہیں بنا پائی۔ وہ 2014ء میں موریوں کے معائنہ کار (sanitary inspector) کا امتحان کامیاب کر چکی ہے، تاہم ریاستی حکومت پچھلے دو سال سے ریاستی حکومت کسی کی بھرتی نہیں کر رہی ہے حالانکہ مخلوعہ جائدادیں موجود ہیں۔

حوالہ جات
---------

1. 1 2 3 4 5 6 7  Fighting poverty: Rupa Devi's journey from a football player to FIFA qualified referee | The News Minute
انجمن سرطان ( نارويجن − Kreftforeningen ) ناروے میں رضاکارانہ طور پر سرطان کے خلاف کام کرنے والی ایک قومی فلاحی تنظیم ہے۔ تنظیم کے اراکين کی تعداد 110.000 کے لگ بھگ ہے۔ اپنے اخراجات پورے کرنے کے لیے یہ تنظیم مختف نوعیت کے عطیات پر انحصار کرتی ہے۔

سرطان کی خلاف تنظیمی طور پر کام کرنے کا باقاعدہ آغاز 1938 میں ہوا، دس سال بعد ایک اور تنظیم کا وجود عمل میں آیا. دونوں تنظیمیں گو ایک ہی مقصد کے لیے ہی کام کر رہی تھیں لیکن دونوں کے طریقہ کار میں فرق تھا۔ 1988 میں دونوں تنظیموں کا الحاق عمل میں آیا اور اس کا نام نارويجن انجمن سرطان (نارويجن − Den Norske Kreftforening ) رکھا گیا۔ 2004 میں تنظیم نے موجودہ نام "انجمن سرطان "( نارويجن − Kreftforeningen ) اختیار کیا۔

مقاصد
-----

* اس تنظیم کے بنیادی مقاصد عام لوگوں کی سرطان سے متعلقہ حفاظتی تدابیر سے آگاہی اور بچاؤ کی کوششیں
* سرطان کے مریضوں کا علاج معالجہ
* مریضوں اور ان کے خاندان کے لوگوں کی زندگی کے بہترین معیار کو یقینی بنانا
* سرطان سی متعلقہ مسائل کے لیے آواز بلند کرنا ہے۔

سرطان کی تحقیق کرنا تنظیم کا اہم ترین مقصد ہے جس پر تنظیم تقریبا اپنی آمدنی کا نصف حصہ استعمال کرتی ہے۔ يہ تحقیق کینسر کے خلیات سے متعلق معلومات بڑھانے، تشخیص شدہ کینسر کے مریضوں کے علاج، کینسر کی دیکھ بھال اور کینسر کی روک تھام کو بہتر بنانے کيلئے نہایت ضروری ہے۔ نارویجن لوگوں کے کثير تعداد میں دیے گے عطیات کی وجہ سی کیے گئے تنظیم کے تحقیقی کام کو ملکی اور بين الاقوامی طور پر نہایت قدر کی نگاہوں سے ديکھا جاتا ہے۔ تنظيم نے 2009 میں گيارہ کروڑ تيس لاکھ نارويجن کراؤن تحقیق پر خرچ کيئے. اور یہ سب کچھ لوگوں کے عطیات کی وجہ سے ہوا. تنظيم ہر سال سرطان کے بہترین محقق کو سابقہ ناررويجن بادشاہ اولاو ( Olav ) کے نام سے منسوب اعلی ترين اعزاز سے بھی
نوازتی ہے۔ تنظیم نے ایک ایسی سروس بھی شروع کر رکھی ہے جہاں لوگ بذريعہ ٹیلی فون، برقی خط یا بذريعہ ايس ايم ايس بھی سرطان سے متعلقہ سوالوں کے جواب حاصل کر سکتے ہیں
**یحییٰ اعظمی** یا محمد یحییٰ (پیدائش: 1906ء— وفات: 22 فروری 1972ء) اردو زبان کے شاعر تھے۔

سوانح
-----

### ابتدائی حالات

یحییٰ اعظمی 1906ء میں اعظم گڑھ کے قصبہ مہاراج گنج میں پیدا ہوئے۔یہ اِن کا آبائی قصبہ تھا۔پیدائشی نام محمد یحییٰ تھا لیکن یحییٰ اعظمی کے نام سے شہرت پائی۔ غالباً 1919ء میں اُنہوں نے مقامی اسکول سے اردو مڈل کا اِمتحان پاس کیا۔ اِس کے بعد فارسی کی تعلیم اپنے والد مولوی ضیاء اللہ سے حاصل کی۔ مولوی صاحب پرانے طرز کے مدرس اور اردو اور فارسی کے صاحبِ دِیوان شاعر تھے۔ اُن کی اردو اور فارسی کی استعداد بہت اچھی تھی۔ یحییٰ نے اُن کی تعلیم سے مکمل استفادہ کیا۔ بلکہ جب زمانہ تعلیم کے دوران اُنہیں شعرگوئی کا شوق پیدا ہوا تو کلام بھی والد کو دکھایا۔ والد نے حوصلہ افزائی کی اور اصلاح کی۔1920ء میں جب ہندوستان کے سیاسی حالات تبدیل ہو رہے تھے تو یحییٰ بھی تحریک خلافت میں شامل ہو گئے۔دراصل اُن کی قومی اور ملی شاعری کا منبع یہی سیاسی تحریکیں تھیں۔ جون 1925ء میں بعض احباب اور بزرگوں کی وساطت سے وہ دارالمصنفین، اعظم گڑھ کے دفتر سے وابستہ ہو گئے۔ یہ تعلق تا عمر قائم رہا۔ اعظم گڑھ کے قیام کے دوران ہی اُنہوں نے پرائیویٹ طور پر دسویں درجہ کا انگریزی کا اِمتحان پاس کر لیا۔ حقیقت یہ ہے کہ اُن کی باقاعدہ تعلیم کسی اِدارے یا درس گاہ کی مرہونِ منت نہیں تھی، بلکہ یحییٰ اعظمی نے خود بتایا تھا کہ اُنہوں نے جو کچھ بھی پایا، گھر کی تعلیم سے، اُردو اور فارسی کا ذوق ذاتی مطالعے اور فاصل بزرگوں اور شفیق حضرات کے فیض صحبت اور حسن تربیت کا نتیجہ تھا۔

### ادبی ماحول اور شاعری

دارالمصنفین میں اُنہیں ادبی ماحول میسر آیا۔ مولانا سید سلیمان ندوی کی صحبت میں اُن کے ذوقِ شعرگوئی نے بہت ترقی کی۔ غالباً اُن کی سب سے پہلی نظم جو معارف میں شائع ہوئی وہ غازی نادر شاہ مرحوم، امیر افغانستان کے حادثہ قتل سے متاثر ہوکر کہی گئی تھی۔ یہ نظم معارف کے مجلہ بابت ماہِ دسمبر 1933ء میں ’’خطاب بملت افغان‘‘ کے عنوان سے شائع ہوئی تھی۔ اِس کا فارسی ترجمہ افغانستان کے مشہور ہندوستان دوست شاعر سرور خاں صبا نے کیا تھا جو رسالہ کابل کی اشاعت مؤرخہ 6 جنوری 1934ء میں شائع ہوا تھا۔ یحییٰ اعظمی نے اِس فارسی نظم کا جواب فارسی میں لکھا جو معارف کی اشاعت مارچ 1934ء میں چھپا۔ اُن کی شاعری میں سیاسی و قومی جذبات شامل ہوتے تھے بلکہ وہ اِنہی نظریات کے باعث مقبول ہوئے۔ کلام کا مجموعہ ڈاکٹر ذاکر حسین کے ایما پر ’’نوائے حیات‘‘ کے عنوان سے حالی پبلشنگ ہاؤس، دہلی سے 1946ء میں شائع ہوا تھا۔ اِس مجموعہ کلام کے شروع میں مقدمہ مولانا سید سلیمان ندوی کا ہے۔ اِس کا دوسرا ایڈیشن دارالمصنفین، اعظم گڑھ سے 1950ء میں شائع ہوا تھا۔ کلام کا دوسرا مجموعہ ’’نوائے عصر‘‘ بھی اعظم گڑھ سے جنوری 1970ء میں شائع ہوا، اِس کے ساتھ پیش لفظ ڈاکٹر ذاکرحسین کا تھا۔

وفات
----

یحییٰ اعظمی کا انتقال خرابیٔ جگر، فشارِ دم اور حبس البول کے امراض سے 22 فروری 1972ء کو اعظم گڑھ میں ہوا۔ تدفین بھی اعظم گڑھ میں کی گئی۔


1. ↑  مالک رام: تذکرہ معاصرین، جلد 2، صفحہ 22۔ مطبوعہ دہلی
2. ↑  مالک رام: تذکرہ معاصرین، جلد 2، صفحہ 23۔ مطبوعہ دہلی
**روزنامہ جہان پاکستان، پاکستان کا ایک معتبر اخبار ہے۔ جو عرصہ دس سال سے پاکستان کے مختلف شہروں سے مسلسل شائع ہو رہا ہے ۔ اس کا ہیڈ آفس ڈیفنس روڈ لنک رائے ونڈ روڈ لاہور میں ہے۔**

اخبار کے پبلشر اور پرنٹر ایم اے روف صاحب ہیں، ایڈیٹر ان چیف اویس روف صاحب ہیں جبکہ گروپ ایڈیٹر ضیا تنولی صاحب ہیں ۔

روزنامہ جہان پاکستان اور اس سے منسلک ویب گاہ جہان پاکستان ڈاٹ پی کے اور جہان پاکستان ڈاٹ کام سلیش ای پیپرآرکائیو شدہ (Date missing) بذریعہ jehanpakistan.com (Error: unknown archive URL) پاکستان سمیت دنیا بھر میں اردو زبان و ادب کی ترویج کے ساتھ ساتھ قارئین کو بر وقت خبریں بھی فراہم کرتی ہے۔

جہان پاکستان کا مقصد غیر جانبدار رہتے ہوئے معزز قارئین کو بغیر کسی سیاسی، سماجی، لسانی و مذہبی اور علاقائی اختلاف کے قومی و بین الاقوامی صورت حال سے"باخبر رکھنا ہے"۔

جہان پاکستان اپنے قارئین کو تفریح اور معلومات فراہم کرنے کے لیے معروف لکھاریوں کے دلچسپ مضامین، شاعری، خبریں، کالم اور اہم تاریخی واقعات بھی پیش کرتا ہے۔

سب سے بڑھ کر جہان پاکستان اس بات کا خیال رکھتا ہے کہ روزنامہ جہان پاکستان اور جہان پاکستان ڈاٹ پی کے پر شائع ہونے والے مواد کے ذریعے نہ صرف قارئین کا علمی ذوق پروان چڑھے بلکہ پاکستان کا مثبت امیج بھی دنیا تک پہنچے۔

پاکستان، عالم اسلام اور دیگر دنیا کی معروف اور اپنے اپنے شعبہ حیات میں منفرد خدمات سر انجام دینے والی شخصیات کی زندگی کے بارے میں قارئین کو معلومات فراہم کرنا روزنامہ جہان پاکستان اور جہان پاکستان ڈاٹ پی کے کا خاصا ہے۔

روزنامہ جہان پاکستان نئے لکھنے والوں کی حوصلہ افزائی کرتے ہیں۔ ان کے لیے روزنامہ جہان پاکستان ۔ سنڈے میگزین اور جہان پاکستان ڈاٹ پی کے کا پلیٹ فارم پیش کرتا ہے۔
**تھامس اسٹینلے ورتھنگٹن** (پیدائش: 21 اگست 1905ء) | (وفات: 31 اگست 1973ء) ایک کرکٹ کھلاڑی تھا جو 1923ء سے 1947ء کے درمیان ڈربی شائر کے لیے اور 1930ء سے ​​1937ء کے درمیان انگلینڈ کے لیے کھیلا۔

### ابتدائی کیریئر

ورتھنگٹن بولسوور، ڈربی شائر میں پیدا ہوئے اور نیدرتھورپ گرامر اسکول، اسٹیولے، ڈربی شائر میں گئے۔ وہ بولسوور کولیری کمپنی کے ساتھ الیکٹریشن بن گیا اور باسیٹلا لیگ میں کولیری کلب کے لیے کھیلا۔ فریڈ ٹیٹ، جو ڈربی شائر کے لیے ٹیلنٹ اسپاٹنگ کر رہے تھے، نے اسے دیکھا اور اسے 1923ء میں کلب سے متعارف کرایا۔ ورتھنگٹن نے ڈربی شائر کے لیے اگست 1924ء میں ناٹنگھم شائر کے خلاف اپنا ڈیبیو کھیلا، جو اس سال اس کا واحد کھیل تھا۔ انھوں نے اپنی پہلی اننگز میں صفر اور دوسری میں 12 رنز بنائے لیکن میچ میں چار وکٹیں حاصل کیں۔ اس نے 1925ء میں تین میچ کھیلے اور 1926ء سے اپنے باقی کیریئر میں پورے سیزن کے لیے کھیلے۔ ورتھنگٹن ایک مڈل آرڈر دائیں ہاتھ کا بلے باز اور درمیانے درجے کا دائیں ہاتھ کا بولر تھا۔ کسی بھی کردار میں وہ اکثر سرخیوں میں نہیں آئے، لیکن ان کی مستقل مزاجی اور قابل اعتمادی اس کامیابی کا ایک بڑا عنصر تھا جس کا 1930ء کی دہائی میں ڈربی شائر نے لطف اٹھایا۔ کاؤنٹی، عام طور پر کمزور انگلش فرسٹ کلاس کرکٹ ٹیموں میں سے ایک ہے، نے اپنی تاریخ میں واحد بار 1936ء میں کاؤنٹی چیمپئن شپ جیتی، جس کے لیے ہر کھلاڑی کو گولڈ واچ سے نوازا گیا، جس پر کھلاڑیوں کا نام، تاریخ اور چیمپئن شپ کا ٹائٹل کندہ تھا۔. ورتھنگٹن نے انگلینڈ کے لیے نو بار ٹیسٹ کرکٹ کھیلی، جس کا آغاز 1929/30ء میں نیوزی لینڈ کے دورے سے ہوا۔ ان کی سب سے بڑی کامیابی 1936ء میں ہندوستان کے خلاف تھی، جب انھوں نے اولڈ ٹریفورڈ میں 87 اور اوول میں 128 رنز بنائے۔ دوسرے کھیل میں، انھوں نے ویلی ہیمنڈ کے ساتھ چوتھی وکٹ کی شراکت میں 266 رنز بنائے جو انگلینڈ اور بھارت کے درمیان ٹیسٹ کے لیے ایک ریکارڈ بنی ہوئی ہے۔ اس کے بعد انھوں نے گوبی ایلن کے ساتھ آسٹریلیا اور نیوزی لینڈ کا دورہ کیا، لیکن انھیں اوپنر بنانے کی کوشش کامیاب نہیں ہو سکی اور وہ مزید ٹیسٹ کرکٹ نہیں کھیلے۔ ڈربی شائر کے ساتھ ورتھنگٹن دوسری جنگ عظیم کے بعد چند سیزن تک رہے اور پھر نارتھمبرلینڈ کے لیے مائنر کاؤنٹی کرکٹ کھیلی۔ وہ ساٹھ کی دہائی میں لنکاشائر کے کوچ تھے، ہیری پِلنگ جیسے کھلاڑیوں کی پرورش کرتے تھے۔ ڈیوڈ لائیڈ نے کہا کہ وہ ٹریلبی، کراویٹ اور سگریٹ ہولڈر میں کوچنگ کرتے تھے۔ لائیڈ کا کہنا ہے کہ "اس نے لوہے کی چھڑی سے اس جگہ پر حکمرانی کی، کھلاڑی اس سے ڈرتے تھے۔" وہ 1937ء میں وزڈن کرکٹ کھلاڑی آف دی ایئر تھے۔

### انتقال

ورتھنگٹن کا انتقال 31 اگست 1973ء کو کنگز لین، نورفولک، انگلینڈ میں 68 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست
* ڈربی شائر کاؤنٹی کرکٹ کلب کے کھلاڑیوں کی فہرست

حوالہ جات
---------
**ورنون سیمور رینسفورڈ** (پیدائش:20 مارچ 1885ء جنوبی یارا، میلبورن، وکٹوریہ) |وفات: 19 مارچ 1958ء برائٹن، میلبورن، وکٹوریہ، ) ایک آسٹریلوی کرکٹ کھلاڑی تھا جس نے 1907ء اور 1912ء کے درمیان 20 ٹیسٹ میچ کھیلے رینسفورڈ ایک ہموار اور سجیلا بائیں ہاتھ کا بلے باز تھا جو وکٹ کے چاروں طرف آسانی سے سکور کر سکتا تھا یا حالات کے مطابق صبر سے دفاع کر سکتا تھا۔ وہ 1904ء سے 1928ء تک وکٹوریہ کے لیے کھیلے۔

### بہترین ٹیسٹ سیریز

رینسفورڈ کی بہترین ٹیسٹ سیریز 1909ء کا دورہ انگلینڈ تھا جب وہ آسٹریلیائی بیٹنگ اوسط میں سرفہرست رہے، انھوں نے 143 ناٹ آؤٹ کے کیریئر کے بہترین اسکور کی مدد سے 58.83 کی اوسط سے 353 رنز بنائے۔ پورے دورے میں اس نے 43.48 کی اوسط سے 1783 رنز بنائے اور چھ سنچریاں بنائیں۔ اگلے سال وہ وزڈن کرکٹ کھلاڑی آف دی ایئر تھے۔ انھوں نے 1913-14ء اور 1920-21ء میں آسٹریلوی ٹیموں کے ساتھ نیوزی لینڈ کا دورہ کیا، جب اس نے ٹیم کی قیادت کی۔ انھوں نے 1924-25ء میں وکٹوریہ کے ساتھ نیوزی لینڈ کا دورہ بھی کیا

### ریٹائرمنٹ کے بعد

رینسفورڈ کھیلنے سے ریٹائر ہونے کے بعد 1927/28ء میں میلبورن فٹ بال کلب کے صدر اور 1939 سے 1957 تک میلبورن کرکٹ کلب (جہاں انھوں نے اپنی ڈومیسٹک کرکٹ کھیلی تھی) کے سیکرٹری کے طور پر خدمات انجام دیں، میلبورن کرکٹ کلب اور اس کے گراؤنڈ، کو اچھی طرح سے چلایا۔ دوسری جنگ عظیم میں ایک فوجی کیمپ کے طور پر گراؤنڈ کے استعمال اور بعد میں 1956ء کے سمر اولمپکس کے لیے مرکزی مقام کے طور پر اس گراونڈ کے بہتر استعمال کو اس کی بہترین حکمت عملی سے تعبیر کیا گیا

### انتقال

ورنون سیمور رینسفورڈ 19 مارچ 1958ء کو برائٹن، میلبورن، وکٹوریہ کے مقام پر 72 سال 364 دن کی عمر میں اس دنیا کا ساتھ چھوڑ گئے۔

مزید دیکھیے
-----------

* وکٹوریہ کےاول درجہ کرکٹ کھلاڑیوں کی فہرست

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* وزڈن کرکٹرز آف دی ایئر کی فہرست

حوالہ جات
---------

1. ↑
2. ↑
3. ↑
4. ↑
**چارلس ہیلوز** (پیدائش:4 اپریل 1895ء)|(وفات:10 نومبر 1972ء) ایک انگریز اول درجہ کرکٹ کھلاڑی تھا جو لنکاشائر اور انگلینڈ کے لیے کھیلا۔

### زندگی اور کیریئر

ایک لمبے بائیں ہاتھ کے اوپننگ بلے باز، ہیلوز نے 1920ء کی دہائی میں لنکاشائر کی کامیاب ٹیم میں حملہ آور ہونے کی صلاحیت فراہم کی۔ 1927ء اور 1928ء کے کاؤنٹی چیمپئن شپ جیتنے والے سالوں میں، وہ انگلینڈ کے نصف درجن بلے بازوں میں شامل تھے اور ان کے کیریئر کی اوسط 40 رنز فی اننگز سے زیادہ تھی۔ اس کے باوجود وہ انگلینڈ کے لیے صرف دو بار کھیلے، ایک بار 1921ء میں اور پھر ایک بار پھر 1928ء میں ویسٹ انڈیز کے خلاف ابتدائی ٹیسٹ میں، مجموعی طور پر 42 رنز بنائے اور صرف ایک بار آؤٹ ہوئے۔ وہ شاندار تھرو کے ساتھ ایک عمدہ فیلڈ مین بھی تھا۔ 1928ء میں، ہیلوز نے مئی کے مہینے میں 1,000 سے زیادہ رنز بنائے، یہ کارنامہ اس سے پہلے صرف ڈبلیو جی گریس اور ولی ہیمنڈ نے حاصل کیا تھا اور اس کے بعد کبھی نہیں۔ اسے مئی میں اپنی آخری اننگز میں 1000 مکمل کرنے کے لیے 232 رنز درکار تھے۔ اس نے یہ سکور بنایا اور اگلی گیند پر آؤٹ ہو گئے۔ لیکن چار سال کے اندر، وہ 37 سال کی عمر میں لنکاشائر کی ٹیم سے باہر ہو گئے، انگلینڈ، سکاٹ لینڈ، آئرلینڈ اور ویلز میں لیگ کرکٹ کلبوں کے ساتھ پیشہ ورانہ تقرریوں کا سلسلہ شروع کیا۔ 1957ء میں وورسٹر شائر میں کوچ مقرر ہونے سے پہلے انھوں نے مرچنٹ ٹیلرز بوائز اسکول، کروسبی، بیلویڈیر کالج، ڈبلن اور جنوبی افریقہ کے کمبرلے ہائی اسکول میں کوچ کیا۔ 1969ء میں۔ ڈیوڈ لائیڈ کا کہنا ہے کہ کاؤنٹی کی طرف سے ان کی مدد کی گئی۔ وہ 1928ء میں وزڈن کرکٹ کھلاڑی آف دی ایئر تھے۔

### انتقال

ان کا انتقال 10 نومبر 1972ء کو بولٹن، لنکاشائر، انگلینڈ میں 77 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
Paul Watzlawick

پاول وٹزلویکپیدائش:25 جولائی 1921ء

انتقال: 31مارچ 2007ء

مشہور فلسفی، ماہرِ نفسیات۔ جنوبی آسٹریا میں Villach کے مقام پر پیدا ہوئے۔ انھوں نے وینس اور زیورچ میں تعلیم حاصل کی اور اَیل سلواڈور یونیورسٹی میں پڑھانے کے بعد 1960ء میں امریکا چلے گئے۔ 1967ء کے بعد سے وہ Stanford یونیورسٹی اور Mental ریسرچ انسٹی ٹیوٹ میں پڑھاتے رہے۔

انھوں نے نفسیاتی علاج اور فیملی تھیراپی کے حوالے سے اہم تحقیق کی۔ اپنی تحقیق میں انھوں نے انتہائی پیچیدہ اور مجرد عوامل مثلاً ابلاغ کے شعبے کو کنٹرول کرنے والے اصول و ضوابط کو موضوع بنایا۔ اُن کا کہنا تھا، یہ ممکن ہی نہیں ہے کہ کوئی شخص ابلاغ نہ کرے۔

اپنے پیچیدہ خیالات کو بھی وہ مختصر اور واضح جملوں میں بیان کرنے پر دسترس رکھتے تھے۔

وہ مزاحیہ انداز میں اور زندگی سے قریب تر تشبیہات اور استعاروں کی مدد سے اپنے نظریے کچھ اِس طرح سے بیان کرتے تھے کہ وہ آسانی سے پڑھنے اور سننے والے کی سمجھ میں آ جائیں۔ مثلاً اُن کے مشہور جملوں میں سے ایک یہ بھی ہے کہ ایسے ہاتھیوں کے خلاف جنگ کرنے سے، جو موجود ہی نہ ہوں، انسان کو ناخوشی ہی ملتی ہے۔ اُن کی بہت زیادہ مقبول اور بڑی تعداد میں فروخت ہونے والی کتاب ہے: ناخوش رہنے کے رہنما اصول
**فلپ انتھونی نیل** (پیدائش: 5 جون 1954) ایک انگلش سابق فرسٹ کلاس کرکٹ کھلاڑی ہے جو ورسیسٹر شائر کاؤنٹی کرکٹ کلب کے لیے کھیلا، 1988 اور 1989 میں کاؤنٹی چیمپئن شپ میں کامیابی کے لیے ٹیم کی کپتانی کی۔ اس نے لنکن سٹی، سکنٹورپ یونائیٹڈ کے لیے ایسوسی ایشن فٹ بال بھی کھیلا۔ ، ورسیسٹر سٹی اور گلوسٹر سٹی۔ 2000 سے 2020 تک انھوں نے انگلینڈ کرکٹ ٹیم کے آپریشنز مینیجر کے طور پر کام کیا۔

### کیریئر

نیل ایک دائیں ہاتھ کے مڈل آرڈر بلے باز تھے جنھوں نے 1976 میں ووسٹر شائر کے لیے فرسٹ کلاس کرکٹ کے اپنے پہلے مکمل سیزن میں 900 سے زیادہ رنز بنائے اور اس کے بعد اگلے 15 سیزن کے لیے ٹیم میں شامل رہے، ایک سیزن میں 1,000 رنز بنائے۔ آٹھ بار اور پانچ دیگر میں 900 سے زیادہ۔ ان کی واحد نمائندگی انگلینڈ اے کے لیے پاکستان کے خلاف تھی جب انھوں نے انگلینڈ کا دورہ کیا۔ لیکن 1982 سے، وہ کاؤنٹی کے کپتان تھے اور 1980 کی دہائی کے آخر میں وورسٹر شائر نے ان کی قیادت میں کافی کامیابیاں حاصل کیں۔ کاؤنٹی نے 1987 اور 1988 میں سنڈے لیگ اور 1988 اور 1989 میں کاؤنٹی چیمپئن شپ جیتی۔ نیل کی کپتانی اور رابطے بڑے نام کے کرکٹرز کو ورسیسٹر کی طرف راغب کرنے کا ایک عنصر تھے۔ اس نے انگلینڈ کے آل راؤنڈر ایان بوتھم کے ساتھ سکنتھورپ یونائیٹڈ میں پیشہ ورانہ طور پر فٹ بال کھیلا اور جب بوتھم سمرسیٹ سے باہر ہو گئے تو اس نے ورسیسٹر شائر میں شمولیت اختیار کی۔ بوتھم کے بعد انگلینڈ کے ساتھی کھلاڑی، فاسٹ باؤلر گراہم ڈیلی اور وورسٹر شائر نے زمبابوے کے گریم ہِک کا بھی مقابلہ کیا، جنھوں نے بعد میں انگلینڈ کے لیے کوالیفائی کیا۔ نیل کی ٹیم کی کارکردگی کو ایسی طرف سے ڈرائنگ کرنے میں کامیابی جس میں شخصیات کی کمی نہیں تھی اس نے انھیں 1989 میں وزڈن کرکٹ کھلاڑی آف دی ایئر کے طور پر نامزدگی حاصل کیا۔ 1992 میں اپنی ریٹائرمنٹ کے بعد وہ کاؤنٹی (نارتھمپٹن ​​شائر اور واروکشائر) دونوں میں کوچ اور ٹیم منیجر کے طور پر نمایاں رہے ہیں۔ قومی سطح (انگلینڈ 1999-2020)۔ تمام میچوں میں انھوں نے تقریباً 36.50 رنز فی اننگز کی اوسط سے 17000 سے زیادہ رنز بنائے۔ انھوں نے 1 نومبر 2020 کو 21 سال بعد انگلینڈ کرکٹ آپریشنز مینیجر کی حیثیت سے ریٹائرمنٹ کا اعلان کیا۔
**توشی صابری** نام

تاریخ پیداءش
4/7/1984

Alive تاریخ وفات

### وجہ شھرت

توشی نے ممبئی میں منعقد ایک موسیقی کے پروگرام جس کو اے آر رحمان جج کر رہے تھے، حصہ لیتے ہوئے اور پہلا انعام حاصل کیا۔

محمد اویس صابری توشی صابری کے نام سے جانا جاتا ہے جو راجستھان کے صابری گھرانے سے تعلق رکھتا ہے۔ توشی اپنی خوبصورت آواز سے قوالی کے پاپ سنگر ہیں یہ اپنے صوفیا کلام کو اتنی آہستگی سے گاتا ہے کہ اس کی آواز اس پر سوٹ کرتی ہے تاہم اس نے کچھ پاپ گانے بھی زبردست گائے ہیں۔ اس نے اپنی موسیقی کو ایک جذبے اور جنون سے پیش کیا اور کہ اس نے یہ موسیقی بہت ہی چھوٹی عمر میں شروع کرلی تھی۔

### موسیقی کا دور

توشی نے بمبئی میں منعقد ایک موسیقی کے پروگرام جس کو اے آر رحمان جج کر رہے تھے۔ توشی نے اس میں حصہ لیا اور پہلا انعام حاصل کیا۔ توشی وائس آف انڈیا کے طور پر اُبھرا اور سات فائنل گلوکاروں میں اپنا راستہ بنالیاتب وہ تین ٹاپ سنگر جو خطرناک ثابت ہو رہے تھے توشی نے ان میں اپنا مقام بنایا۔

وائس آف انڈیا میں اس کے نہ سلیکٹ ہونے پر بہت سے لوگوں نے اس پر تنقید کی اس کے بہت سے چاہنے والوں نے بڑے اسٹیج کے شو میں پہچنے کے لیے اس کی مدد کی اور اس کے مقام کو سراہا۔

شو کے پرڈوسیرز اس کو واپس لانے کر مجبور ہو گئے اور انھیں نے Wild Card Round منعقد کیا جہاں سے موسیقی کار ججوں نے چار ناموں کو نامزد کیا توشی کا نام بھی ان میں سے ایک تھا۔

دوسرا Wild Card Round ووٹوں کے ذریعے منعقد ہوا اور اس میں توشی سب سے زیادہ ووٹ لے کر اس پروگرام میں واپس آیا اس میں اپنے انعام حاصل کرنے کا سلسلہ جاری رکھا اور اپنے Supports میں اضافہ کرتا گیا اور چار سنگرز میں سے اپنا مقام بنالیااس کی بڑھتی ہوئی مقبولیت اور اس کا سب سے زیادہ ووٹ لے کر واپس آنا اس کی مقبولیت کا کھلا ثبوت تھااس سے پتہ چلتا تھا کہ لوگ اس کو بہت زیادہ پسند کرنے لگے ہیں۔

اے آر رحمان نے توشی کو گانے کے لیے آفر کی جو توشی قبول کرچکا تھا لیکن ابھی یہ طے نہیں ہوا تھا کہ توشی شان جو وائس آف انڈیا کا میزبان ہے توشی، عرفان، عباس اور پرانتک جو بولی وڈ کے پرانے گلوکاروں میں شامل کر لیا۔

### حقیقی مقام

چار ٹاپ گلوروں میں اپنا مقام بنانے اور وائس آف انڈیا میں ووٹوں کے ذریعے واپس آنے کے بعد توشی نے دوسرے شو جیسے استادوں کے استاد جو جیتا وہی سپرسٹار میں حصہ لیا۔ اگرچہ استادوں کے استاد میں توشی جیت تو نہ سکا لیکن فائنل تک ضرور پہنچا لیکن راجا حسن کے سارے گام کی شہرت کھودی ۔

### ذاتی زندگی

توشی صابری چار جولائی 1984 انڈیا کے شہر پنجاب میں پیدا ہوئے لیکن بعد میں راجستان کے جے پور شہر میں چلے گئے۔ صابری ایک موسیقی کار گھرانے سے تعلق رکھتا ہے اس نے بہت ہی چھوٹی عمر میں گانا شروع کر دیا تھا۔

صابری کے والد کلاسک انڈین موسیقی کار تھے شارب صابری جو توشی کا بھائی ہے جو کئی میوزیک کے پروگرام میں حصہ لے چکا ہے انھیں اپنی جدوجہد کو جاری رکھنے کے لیے وہ بمبئی آیا اُس نے اپنی 12thکلاس کے سالانہ امتحانات سے پہلے ہی چھوڑدی اور بمبی میں اچھی نوکری حاصل نہ کرسکا۔ اس نے اپنے آپ کو ایک بڑا گلوکار ثابت کروانے کے لیے شادیوں، پارٹیوں، ہوٹل حتی کہ بار میں بھی گانا شروع کر دیا ۔

**بمبئی میں حملہ**

چھ جنوری 2008کی آدھی رات جب توشی کچھ وقت اپنے دوستوں کے ساتھ انجوائے کر رہا تھا چار انجان لڑکوں نے توشی پر حملہ کیا انھیں نے ایک کلہاڑی کے ذریعے توشی کے سر پر حملہ کیا۔ حملے کی کوئی خاص وجہ معلوم نہیں
ہو سکی۔

زخمی توشی کو جلدی سے نیناواتی کے ہسپتال میں پہنچایا گیا جہاں پر اس کی دماغ کی ہڈی کا علاج کیا گیا اور بعد میں ICUمیں منتقل کر دیا گیا۔

توشی تیزی سے صحت یاب ہو گیا لیکن اس کا دائیں ہاتھ کچھ وقت کے لیے کام نہ کرسکا جس کی بعد میں اس کو اپنے ہاتھ کی تھراپی کروانی پڑی۔
دولی قبیلہ پونچھ میں آباد ہے ۔

دولزئی جنھیں مقامی لوگ دولی کے نا م سے جانتے ہیں ایک بہادر اور نڈر قوم ہے یہ لوگ زھین خوبصورت اور بہادری میں اپنی مثال آپ ہے ۔ دولزئی چونکہ بنی اسرائیل کی ایک گم شدہ قبائل کی ضلعی گوت سے ہیں ۔ یہ لوگ دھائیوں پہلے جب بنی اسرائیل بکھر گی تب افغانستان آگے پھر چونکہ یہ لوگ بہاری اور شجاعت میں اپنا ثانی نہیں رکھتے ۔ ان کے بہادر جوانوں نے ھندوستان کو فتح کرنے میں اپنا مرکزی رول ادا کیا جس کے بدلے میں پونچھ کی جاگیر میں انھیں ایک بڑا حصہ اور مرکزی رول ملا اس طرح دولزی قبیلہ کا ایک چھوٹا حصہ یہاں آباد ھو گیا اور دولی کہا جانے لگا ۔ یہ وجہ ہے کہ دولی زیادہ تر پونچھ میں آباد ہیں ماسوائے چند گھروں کے جو دوسری جگہ ھجرت کر گے ۔ مغلوں نے انھیں اپنی خدمات کے اعتراف میں پونچھ میں جاگیر عطا کی اور ان کا خاندان بڑھتے بڑھتے پونچھ میں بھرپور آباد ھو گیا۔چونکہ طویل جنگ جدل اور سفر کی وجہ سے یہ لوگ آپس میں تقسیم ھو گے جس کی وجہ سے اپنی شناخت کھو دی اسی وجہ سے آج بھی ان لوگوں کو اپنی اصل شناخت ڈھونڈنے میں دشواری پیش آتی ہے ۔ مغلوں سے قربت کی وجہ سے ان کی چوتھی اور پانچویں نسل اپنے آپ کو ان سے ملانے لگی جس کی وجہ سے چند شہرت کے بھوکے لوگوں نے چند پیسے ھر خاندان سے لیے اور ایک جھلی پہچان دینے کی کوشش کی۔ جو سراسر جھوٹ اور غلط معلومات پر مبنی۔اس قبیلہ کے شجرہ پر کام جاری ہے اور اسی کوشش کے دوران اس گم شدہ قبیلہ کی حقیقت کا اندازہ ھوا کہ یہ اصل میں بنی اسرائیل کی ایک شاخ کی گوت ہے جس کے لوگ افغانستان میں اور پاکستان میں بلوچستان اور ضلع پونچھ آزاد کشمیر میں ابھی تک دریافت ھو چکے ہیں۔بلوچستان میں یہ لوگ دولزئی کہلاتے ہیں اور اور لوئیر اور رگزئی میں ہیں ۔ باقی تحقیق ابھی جاری ہے شکریہ۔احمد خان دولزئی
Lamborghini Aventador LP 700-4
Mustang Shelby GT-H
**گاڑی**، **خودرو**، **ماشین**، **آٹوموبائل**، **کار**، **موٹر کار** چار پہیوں پر مشتمل ایک گاڑی ہے جو مسافروں کو منتقل کرنے کے لیے استعمال کی جاتی ہے۔ یہ اپنے انجن یا موٹر خود کو اٹھاتی ہے۔ اس لفظ کی زیادہ تر تعریفوں کے مطابق، آٹوموبائل بنیادی طور پر سڑکوں پر چلنے کے لیے ہیں۔ اس میں ایک سے لے کر آٹھ افراد بیٹھ سکتے ہیں، بنیادی طور پر چار پہیوں کے ساتھ یہ گاڑی افراد کی نقل و حمل کے لیے استعمال کی جاتی ہے۔

کئی دہائیوں کے دوران، گاڑیوں میں اضافی خصوصیات اور نئے کنٹرول سسٹم شامل کیے گئے ہیں جو انھیں آہستہ آہستہ مزید پیچیدہ بنا رہے ہیں۔ ان میں پیچھے سے دیکھنے والے کیمرے، ایئر کنڈیشنگ، نیویگیشن سسٹم اور ایل ای ڈی ​​شامل ہیں۔ 2020 کی دہائی کے اوائل میں استعمال ہونے والی زیادہ تر کاریں ایک اندرونی دہن کے انجن سے چلتی ہیں جو فوسل فیول استعمال کرتا ہے۔ الیکٹرک کاریں، جو کار کی تاریخ کے اوائل میں ایجاد ہوئی تھیں، 2000 کی دہائی میں تجارتی طور پر دستیاب ہوئیں ہیں اور 2025 سے پہلے پیٹرول سے چلنے والی کاروں کے مقابلے میں ان کی قیمت کم ہونے کی پیشین گوئی کی جا رہی ہے۔

بیرونی روابط
------------

|  |  |
| --- | --- |
|  | ویکی ذخائر پر **Automobile** سے متعلق سمعی و بصری مواد ملاحظہ کریں۔ |



|  |  |
| --- | --- |
|  | ویکی ماخذ میں **کار** سے متعلق وسیط موجود ہے۔ |



|  |  |
| --- | --- |
|  | ***کار*** کے لغوی معنوں کے لئے ویکی لغت میں دیکھیے۔ |
**نیگومبو کرکٹ کلب** سری لنکا کی ایک کرکٹ ٹیم ہے۔  مارچ 2017ء میں انھوں نے سری لنکا کرکٹ کے خلاف قانونی چیلنج کیا جب انھیں 2016-17 پریمیئر لیگ ٹورنامنٹ کے ٹائر بی سے ہٹا دیا گیا۔ اس نے 2016-17 پریمیئر لمیٹڈ اوورز ٹورنامنٹ ہونے سے روک دیا اور اسے 2016-17 ڈسٹرکٹس ون ڈے ٹورنامنٹ سے بدل دیا گیا۔  وہ ان ٹیموں میں سے ایک تھیں جنھوں نے 2017-18 کے ایس ایل سی ٹوئنٹی 20 ٹورنامنٹ میں حصہ لیا تھا۔ وہ گروپ اے میں اپنے پانچ میچوں میں دو جیت اور تین ہار کے ساتھ چوتھے نمبر پر رہے۔ ٹوئنٹی 20 ٹورنامنٹ کے اختتام کے بعد، انھوں نے 2017-18 پریمیئر لمیٹڈ اوورز ٹورنامنٹ میں بھی حصہ لیا۔ نیگومبو سی سی آنے والی فرسٹ کلاس ٹیموں میں سے ایک ہے جس نے گزشتہ برسوں میں انتہائی عمدہ کارکردگی کا مظاہرہ کیا ہے اور ٹائر اے سیگمنٹ میں جگہ حاصل کی ہے اور ایک نمایاں کامیابی کے طور پر انھوں نے معروف دلشان منویرا کی قیادت میں ٹی20 ڈومیسٹک ٹورنامنٹ کے کوارٹر فائنل کے لیے کوالیفائی کیا۔

### دستہ

درج ذیل کھلاڑی 2020/2021ء ایس ایل سی ٹوئنٹی 20 ٹورنامنٹ کے لیے ٹیم کے سکواڈ کا حصہ تھے:

* دلشان منویرا (کپتان)
* ماداوا ورنا پورہ
* اپل اندراسیری
* ایشین سلوا
* اینجلو جیاسنگھے
* لکشیتھا ماناسنگھے
* آیانتھا ڈی سلوی
* روشن فرنینڈو
* سہان اپوہامی
* پاسندو تھریمڈورا
* روسکو تھیٹل
* ہرین ویراسنگھے
* چتھورنگا راج پکشا
* سیشن اڈارا

حوالہ جات
---------

1. ↑  "Negombo Cricket Club sues Sri Lanka Cricket"۔ The Island۔ اخذ شدہ بتاریخ 24 فروری 2018
2. ↑
تحریر زبان کی پہلی شکل
**زبان** یا **لسان** (Language :انگریزی) ربط کا ایک ذریعہ ہے جسے معلومات کا تبادلہ کرنے کے لیے استعمال کیاجاتا ہے۔ معلومات کا تبادلہ تحریری طور پر٬ اشاروں سے، اشتہارات یا بصری مواد کے استعمال سے، علامتوں کے استعمال سے یا براہ راست کلام سے ممکن ہے۔ انسانوں کے علاوہ مختلف جاندار آپس میں معلومات کا تبادلہ کرتے ہیں مگر زبان سے مراد عموماً وہ نظام لیا جاتا ہے جس کے ذریعے انسان ایک دوسرے سے تبادلہ معلومات و خیالات کرتے ہیں۔ دنیا میں اس وقت بھی ہزاروں مختلف زبانوں کا وجود ہے جن میں سے کئی زبانیں بڑی تیزی سے ناپید ہو رہی ہیں۔ مختلف زبانوں کی تخلیق و ترقی کا تجزیہ لسانیات کی مدد سے کیا جاتا ہے۔ عام طور پر زبانیں معاشرے کی ضرورت اور ماحول کے اعتبار سے ظہور پزیر ہوتی اور برقرار رہتی ہیں لیکن زبانیں مصنوعی بھی ہوتی ہیں مثلاً اسپیرانتو اور وہ زبانیں جو کمپیوٹر (Computers) میں استعمال ہوتی ہیں۔

چیکوسلوواکیہ کی ایک مثل ہے کہ ایک نئی زبان سیکھو اور ایک نئی روح حاصل کرو:  

Learn a new language and get a new soul.

یہ ایک حقیقت ہے کہ زبان کا بہت گہرا تعلق انسان کے ذہنی ارتقا سے ہے۔ اگرچہ زیادہ زبان جاننا بذات خود انسانی ارتقا کے لیے ضروری نہیں لیکن انسانی ارتقا کا تجربہ وہی لوگ کرتے ہیں جو ایک سے زیادہ زبانیں جانتے ہوں۔
مصر کے مشہور ادیب ڈاکٹر احمد امین نے اپنی خود نوشت سوانح عمری میں لکھا ہے کہ پہلے میں صرف اپنی مادری زبان (عربی) جانتا تھا۔ اس کے بعد میں نے انگریزی سیکھنا شروع کی۔ غیر معمولی محنت کے بعد میں نے یہ استعداد پیدا کر لی کہ میں انگریزی کتب پڑھ کر سمجھ سکوں۔ وہ لکھتے ہیں کہ جب میں انگریزی سیکھ چکا تو مجھے ایسا محسوس ہوا گویا پہلے میں صرف ایک آنکھ رکھتا تھا اور اب میں دو آنکھ والا ہو گیا۔ یہ اللّٰہ کا فضل ہے کہ میں اپنی مادری زبان کے علاوہ دوسری زبانیں سیکھنے کا موقع پا سکا۔ میں کم وبیش 5 زبانیں جانتا ہوں: اردو، عربی، فارسی، انگریزی اور ہندی۔ اگر میں صرف اپنی مادری زبان ہی جانتا تو یقیناً معرفت کے بہت سے دروازے مجھ پر بند رہتے۔

زبان کے اقسام اور حیثیتیں
-------------------------

* زبان
* مادری زبان
* دوسری زبان
* سرکاری زبان
* دفتری زبان
* قومی زبان
* رابطہ کی زبان
* تحریری زبان
* اشاراتی زبان
* علامتی زبان

متعلقہ مضامین
-------------

* لسانیات
* 
* زبانوں کی فہرست
* فہرست ممالک بلحاظ بولی جانے والی زبانیں

بیرونی روابط
------------

* کیا دنیا کی ساری زبانیں ایک زبان سے نکلی ہیں؟آرکائیو شدہ (Date missing) بذریعہ www1.voanews.com (Error: unknown archive URL)

|  |  |
| --- | --- |
|  | ویکی ذخائر پر **Language** سے متعلق سمعی و بصری مواد ملاحظہ کریں۔ |